ไทยพาณิชย์ประกาศลดดอกเบี้ยรอบสอง
ไทยพาณิชย์ปรับลดดอกเบี้ย MLR อยู่ที่ร้อยละ 6.275 ต่อปี เดินหน้าฟื้นเศรษฐกิจเต็มกำลังพร้อมช่วยลูกค้าอย่างต่อเนื่อง
5 เม.ย. 2559

ไทยพาณิชย์ปรับลดดอกเบี้ย MLR อยู่ที่ร้อยละ 6.275 ต่อปี เดินหน้าฟื้นเศรษฐกิจเต็มกำลังพร้อมช่วยลูกค้าอย่างต่อเนื่อง
ภายหลังจากที่ธนาคารไทยพาณิชย์ ได้ประกาศปรับลดอัตราดอกเบี้ยเงินกู้แบบมีระยะเวลา (Minimum Loan Rate หรือ MLR) เพื่อช่วยขับเคลื่อนเศรษฐกิจของประเทศให้เกิดความคล่องตัว ธุรกิจของลูกค้าสามารถเดินหน้า และเป็นการส่งเสริมให้เกิดการลงทุนเพิ่มมากขึ้น โดยเป็นผู้นำในการปรับลดอัตราดอกเบี้ย MLR ลงร้อยละ 0.15 ต่อปี มีผลวันที่ 5 เมษายน 2559 นั้น
ล่าสุด ธนาคารฯ พร้อมช่วยแบ่งเบาภาระให้กับลูกค้าเพื่อเร่งผลักดันเศรษฐกิจให้กลับสู่ภาพเดิมโดยเร็ว จึงได้ประกาศปรับลดอัตราดอกเบี้ย MLR เพิ่มเติมอีกร้อยละ 0.10 ต่อปี รวมเป็นการปรับลดดอกเบี้ย MLR ทั้งหมดร้อยละ 0.25 ต่อปี ส่งผลให้อัตราดอกเบี้ย MLR อยู่ที่ร้อยละ 6.275 ต่อปี ซึ่งการปรับลดอัตราดอกเบี้ยในครั้งนี้จะมีผลตั้งแต่วันที่ 7 เมษายน 2559 เป็นต้นไป